text: Byt til nyt for læseheste
  30 april 2016 kl. 13.55
  I dag kunne læseglade mennesker fylde en pose med brugte bøger og få fornyet titlerne på boghylden derhjemme.
  Jens Holms Hus i Kolding dannede i dag rammen om byt-en-bog-dag. Konceptet var ganske simpelt. For hver bog deltagerne hev ned fra boghylden derhjemme og tog med til bogbyttedag, kunne de få en ny brugt bog. Der var altså rig mulighed for at skifte mange af titlerne på boghylden ud med nye. Det er foreningen Litteratur6000, der står bag byt-en-bog-dag.
  - Folk har så mange bøger derhjemme, og de vil gerne rydde op og have nogle nye bøger. Og så kommer de her med de bøger de har læst og tager nogle nye bøger med hjem. Vi har haft det her koncept i mange år, og der kommer flere og flere mennesker og flere og flere bøger, siger Kirsten Lorenzen, der er formand for Litteratur6000, til TV SYD.
  Dagens helt store tema er genbrug. Det betyder, at Litteratur6000 giver de overkydende bøger til Krædtens Bekæmpelse. Til de mange læseheste, der mødte op, var der både kaffe te og hjemmebagt kage. Derudover var der foredrag om Holger Drachmann og hans liv i Kolding.
  